
Kriteriji ocenjevanja z matematike 6.-9. razreda

Znanje preverjamo in ocenjujemo pisno in ustno, ocenjujejo se tudi izdelki dni dejavnosti, seminarske naloge in projektne naloge. 
Pisno ocenjevanje znanja, dnevi dejavnosti in seminarske naloge so napovedane. Napove se tudi začetek ustnega spraševanja.

1. Ocenjevanje znanja 
Znanje učencev se oceni najmanj šestkrat pri matematiki v šolskem letu, pri čemer večina ocen ne sme biti pridobljena na podlagi pisnih izdelkov. 
Ocene bodo predvidoma pridobljene na naslednji način: vsaj 3 pisne ocene in vsaj 3 ocene iz ustnega ocenjevanja, seminarskih nalog, projektnih nalog in dneva dejavnosti ali geometrijskega nareka.

1.1. Ustno ocenjevanje znanja, projektne naloge in izdelki dni dejavnosti  
Ta ocenjevanja zajemajo: ustna spraševanja, geometrijske izdelke, seminarske naloge in praktično delo. 
Pri teh ocenjevanjih znanja velja naslednji kriteriji ocenjevanja, kjer je možnih 6 ali 18 točk, ki temelji na spodnji tabeli:
	število doseženih točk
	                    ocena

	manj kot 7
	manj kot 2,5
	1

	7 – 9
	2,5 – 3
	2

	10 – 12
	3,5 – 4
	3

	13 – 15
	4,5 – 5
	4

	16 – 18
	5,5 – 6
	5







Pri ustnem ocenjevanju znanja učenci dobijo naloge oziroma vprašanja različnih taksonomskih stopenj in težavnosti. Okvirna struktura nalog/vprašanj je naslednja:

50 % nalog, ki so enostavnejše in preverjajo minimalne standarde znanja;
30 % nalog, ki so temeljne zahtevnosti ter
20 % nalog, ki so težje in terjajo uporabo znanja v novih situacijah.

Za dosego:
– zadostne (2) ocene je potrebno znati vse minimalne standarde znanja,
– učenec, ki, poleg minimalnih standardov znanja, s pomanjkljivostjo reši tudi naloge temeljne zahtevnosti, 
   prejme oceno dobro (3) oziroma suvereno reši naloge temeljne zahtevnosti, dobi prav dobro (4),
– za dosego odlične (5) ocene je potrebno rešiti tudi nekaj zahtevnejših nalog.

Oziroma glede na spodnjo tabelo:
	Znanje učenca pri ocenjevanju
	ocena

	- Reševanje zahtevnejših nalog je urejeno, natančno in brez dodatne pomoči.
- Zna izpeljati nove povezave.
- Zna argumentirati z ustreznimi primeri, izražanje je jasno in tekoče.
- Pri reševanju nalog uporablja logiko, sklepanje in nove povezave.
	odl (5)

	- Razume zakonitosti in pravila, vendar jih zna razložiti z minimalno pomočjo.
- Zna jih uporabiti pri reševanju zahtevnejših nalog.
- Uporaba strokovnih izrazov mu ne povzroča težav. 
	pdb (4)

	- Rešuje preproste matematične naloge z uporabo zakonitosti in pravil.
- Uporaba strokovnih izrazov je nezanesljiva.
- Izražanje je zatikajoče in ne vključuje bistvenega. 
- S pomočjo učitelja ne zna ali pa delno popravi napake. 
	db (3)

	- Zna našteti osnove pojmov, podatkov ali zakonitosti, 
- Pogosto potrebuje pomoč učitelja pri reševanju problemov. 
- Pozna pomen podatkov.
- Rešiti zna le preproste naloge, katerih vsebina je minimalno znanje. 
- Pri izražanju je nespreten, nejasen, ne uporablja strokovnih izrazov. 
	zd (2)




1.2. Pisno ocenjevanje znanja 
Pisni preizkusi znanja za oceno vsebujejo snovi enega ali več tematskih sklopov. Vsak pisni preizkus vsebuje vso snov, ki smo jo obravnavali. 

50 % nalog, ki so enostavnejše in preverjajo minimalne standarde znanja;
30 % nalog, ki so temeljne zahtevnosti ter
20 % nalog, ki so težje in terjajo uporabo znanja v novih situacijah.

Pri pisnem ocenjevanju velja naslednji kriterij ocenjevanja:
 
	število doseženih %
	ocena

	manj kot 45
	1

	45 – 59
	2

	60 – 75
	3

	76 – 89
	4

	90 – 100
	5













Dovoljeni pripomočki: 
- kemični svinčnik ali nalivnik (modra ali črna barva), 
- navadni svinčnik, 
- radirka, 
- geometrijsko orodje (ravnilo in šestilo). 

Naloga se točkuje z nič (0) točkami, če: 
- je naloga reševana na več načinov in ni jasno označeno, kateri način naj se upošteva, 
- so odgovori nejasni ali nečitljivi ter
- naloga ni rešena.

V primeru uporabe nedovoljenih pripomočkov ali prepisovanju se test odvzame in sledijo posledice v skladu z Vzgojnim načrtom šole. 

Zaključevanje ocen
Skladno s Pravilnikom o preverjanju in ocenjevanju znanja ter napredovanju učencev v devetletni osnovni šoli ob koncu leta učitelji oblikujemo zaključno oceno. Pri oblikovanju zaključne ocene učitelji ocenimo, v kolikšni meri učenec dosega standarde znanja, opredeljene v učnem načrtu, in upoštevamo ocene, ki jih je učenec/učenka prejel/a pri predmetu med šolskim letom. Za pozitivno zaključeno končno oceno mora biti učenec v obeh ocenjevalnih obdobjih ocenjen pozitivno. 

Ukrepi v izjemnih situacijah
V izogib morebitnim kršitvam, ki bi se lahko pojavile pri postopku ocenjevanja, smo učitelji matematike sprejeli naslednje sklepe: 

- V primeru kršitev učenca pri pisnem ocenjevanju znanja (kakršnokoli sodelovanje s sošolci, obračanje po razredu, pogovor, uporaba nedovoljenih pripomočkov, sposojanje žepnega računala od soseda...) se učenca prvič opozori, drugič pa se mu pisno ocenjevanje odvzame. Pri vrednotenju izdelka ocenimo tisto, kar je učenec napisal do odvzema pisnega ocenjevanja, ne glede na to, koliko časa je učenec pisal ocenjevanje. 

- Če učenec odda prazno pisno ocenjevanje, s tem ne pokaže doseganja minimalnih standardov. Učitelj takšno pisno ocenjevanje ovrednoti z nezadostno oceno. 

- Učenec ne more odkloniti ustnega spraševanja, če le to poteka skladno s Pravilnikom o preverjanju in ocenjevanju znanja ter napredovanju učencev OŠ. Če zavrne spraševanje, mu učitelj zastavi predvidena vprašanja. Če učenec ne odgovarja, ne pokaže doseganja minimalnih standardov in je zaradi tega ocenjen z negativno oceno. 
 
- Če je učenec na dan rednega pisnega ocenjevanja znanja odsoten, učitelj naknadno določi datum, kdaj bo učenec pisal. Pri določitvi datuma naknadnega pisnega ocenjevanja znanja se šteje, da je bil učenec o datumu obveščen za naknadno pisno ocenjevanje znanja po pravilniku za preverjanje in ocenjevanje. Učni sklop naknadnega pisnega ocenjevanja je enak ocenjevanemu učnemu sklopu rednega pisnega ocenjevanja, prav tako je enaka struktura težavnosti nalog, taksonomskih stopenj, deleža minimalnih in ostalih standardov ter ciljev nalog. Zaradi zagotavljanja enakosti vsem učencem striktno pazimo, da naloge pri naknadnih pisnih ocenjevanjih niso enake.


Koseze, 5. 9. 2019								    		Katja Šolar, 
										vodja aktiva matematikov

